2.1 ความเป็นมาของบริษัท แปซิฟิกไพพ์ จำกัด (มหาชน)

บริษัท แปซิฟิกไพพ์ จำกัด (มหาชน) เริ่มก่อตั้งขึ้นโดยครอบครัวเลขะพจน์พานิชตั้งแต่ปี พ.ศ. 2515
ภายใต้ชื่อ โรงงานตั้งหมงเส็ง
ซึ่งโดยเริ่มแรกนั้นโรงงานตั้งหมงเส็งประกอบธุรกิจด้านการผลิตรถเด็กเล่นเพียงอย่างเดียว
อย่างไรก็ตามในปีพ.ศ. 2524
โรงงานตั้งหมงเส็งได้ขยายธุรกิจสู่ธุรกิจการผลิตท่อจำพวกท่อเฟอร์นิเจอร์และท่อประเภทต่างๆ
ต่อมาในปีพ.ศ. 2534
เนื่องจากธุรกิจด้านการผลิตท่อของโรงงานได้เจริญเติบโตอย่างรวดเร็วและมั่นคง จึงได้จัดตั้งบริษัท
แปซิฟิกไพพ์ จำกัด (“บริษัท”) ขึ้น เมื่อวันที่ 19 กันยายน พ.ศ. 2534
โดยมีวัตถุประสงค์เพื่อประกอบธุรกิจผลิตและจำหน่ายท่อเหล็ก โดยมีทุนจดทะเบียนเริ่มต้น 200
ล้านบาท และมีกำลังการผลิตท่อเหล็กดำเริ่มต้นที่ 66,000 ตันต่อปี

เพื่อเป็นการจัดโครงสร้างทางธุรกิจ สมาชิกในครอบครัวเลขะพจน์พานิช 7 ท่าน
ได้ร่วมกันจัดตั้งบริษัท ตั้งหมงเส็ง โฮลดิ้ง จำกัด ขึ้นในเดือนธันวาคม พ.ศ. 2546
โดยมีวัตถุประสงค์เพื่อประกอบธุรกิจโฮลดิ้งเพื่อเข้าถือหุ้นบางส่วนในบริษัทแทนการถือหุ้นโดยตรง
อย่างไรก็ตามเนื่องจากกิจการของบริษัทได้ขยายอย่างต่อเนื่องและมีการจัดโครงสร้างธุรกิจของกลุ่ม
ในช่วงปลายปีพ.ศ. 2546 บริษัทจึงตัดสินใจเข้าซื้อหุ้นของบริษัท ทาโมเสะ เทรดดิ้ง จำกัด
(“ทาโมเสะ”) จากครอบครัว เลขะพจน์พานิช โดย ณ ช่วงต้นปีพ.ศ. 2547
บริษัทมีสัดส่วนการถือหุ้นคิดเป็นร้อยละ 99.94 ของทุนชำระแล้วทั้งหมดของ บจ.ทาโมเสะ ปัจจุบัน
บจ.ทาโมเสะ มีทำหน้าที่ดูแลด้านการขายและการตลาดทั้งในประเทศและต่างประเทศให้กับบริษัท

บริษัท แปซิฟิกไพพ์ จำกัด ได้จดทะเบียนแปรสภาพเป็นบริษัท แปซิฟิกไพพ์ จำกัด (มหาชน) ณ วันที่
17 มีนาคม พ.ศ. 2547 บริษัทเพิ่มทุนจดทะเบียนจาก 500,000,000 บาท เป็น 660,000,000
บาท โดยการออกหุ้นสามัญ 16,000,000 หุ้น ราคาหุ้นละ 10 บาท ต่อมาในวันที่ 26 – 29
ตุลาคม พ.ศ. 2547 บริษัทได้แบ่งขายหุ้นให้กับประชาชนทั่วไปครั้งแรกจำนวน 15,300,000 หุ้น
ในราคาหุ้นละ 45 บาท และได้ออกใบสำคัญแสดงสิทธิที่จะซื้อหุ้นสามัญของบริษัทให้แก่กรรมการบริษัท
จำนวน 700,000 หน่วย ซึ่งใบสำคัญแสดงสิทธิสามารถแปลงสภาพได้ 2 ครั้ง ครั้งละกึ่งหนึ่ง
หลังจากครบกำหนดอายุ 1 ปีและ 2 ปีนับจากวันที่ออกและเสนอขาย
ภายหลังบริษัทได้ดำเนินการเพิ่มทุนจดทะเบียนชำระแล้ว ณ วันที่ 2 พฤศจิกายน พ.ศ. 2547
ส่งผลให้บริษัทจึงมีทุนจดทะเบียนชำระแล้ว รวม 653,000,000 บาท แบ่งเป็น 65,300,000 หุ้น
มูลค่าที่ตราไว้ หุ้นละ 10 บาท

ณ วันที่ 28 ตุลาคม 2548 มีการแปลงสภาพตามใบสำคัญแสดงสิทธิเป็นหุ้นสามัญครั้งที่ 1 จำนวน
350,000 หน่วย (ใบสำคัญแสดงสิทธิ 1 หน่วย สามารถซื้อหุ้นสามัญ 1 หุ้น)
ซึ่งราคาในการใช้สิทธิในการซื้อหุ้นสามัญ คือหุ้นละ 10.00 บาท

เมื่อต้นปี 2549 บริษัทดำเนินการซื้อหุ้นของบริษัท มีทรัพย์ขนส่ง จำกัด ซึ่งคิดเป็นร้อยละ 99.97
ของจำนวนหุ้นทั้งหมดของ บจ.มีทรัพย์ขนส่ง โดยบริษัท มีทรัพย์ขนส่ง จำกัด
มีหน้าที่ดูแลด้านการขนส่งสินค้าให้แก่บริษัท

ในวันที่ 7 เมษายน พ.ศ. 2549 ที่ประชุมสามัญผู้ถือหุ้นประจำปี 2549
มีมติอนุมัติให้เปลี่ยนแปลงมูลค่าหุ้นที่ตราไว้ (Par Value) ของหุ้นสามัญของบริษัทจากหุ้นละ 10
บาท เป็นหุ้นละ 5 บาท
บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้และแก้ไขเพิ่มเติมหนังสือบริคณห์สนธิของบริษัทต่อนายทะเบียนบริษัทมหาชนจำกัด
กรมพัฒนาธุรกิจการค้า กระทรวงพาณิชย์ เมื่อวันที่ 25 เมษายน พ.ศ. 2549
ซึ่งมีผลทำให้หุ้นสามัญของบริษัท เพิ่มขึ้นจาก 66,000,000 หุ้น เป็น 132,000,000 หุ้น

ต่อมา ณ วันที่ 27 ตุลาคม 2549 ได้มีการแปลงสภาพตามใบสำคัญแสดงสิทธิครั้งที่ 2 (ครั้งสุดท้าย)
จำนวน 700,000 หน่วย ซึ่งราคาในการใช้สิทธิในการซื้อหุ้นสามัญ คือหุ้นละ 5.00 บาท
และบริษัทยังได้ดำเนินการเพิ่มทุนจดทะเบียนชำระแล้ว ณ วันที่ 2 พฤศจิกายน พ.ศ. 2549
ส่งผลให้ปัจจุบันบริษัทมีทุนจดทะเบียนชำระแล้ว รวม 660,000,000 บาท แบ่งเป็น 132,000,000
หุ้น มูลค่าที่ตราไว้หุ้นละ 5.00 บาท

เมื่อปลายปี 2549 การก่อสร้างโรงงานผลิตท่อเหล็กขนาดใหญ่ที่นิคมอุตสาหกรรมสมุทรสาคร
ได้ดำเนินการเสร็จเรียบร้อยและเปิดดำเนินการแล้ว โดยมีกำลังการผลิตประมาณ 100,000
ตันต่อปี ส่งผลให้บริษัทสามารถผลิตท่อเหล็กขนาดใหญ่สุดเพิ่มจาก 8 นิ้ว เป็น 16 นิ้ว

ปัจจุบันบริษัทมีศูนย์ทั้งหมด 5 แห่ง แบ่งเป็น โรงงาน 3 แห่ง และ ศูนย์กระจายสินค้า 2 แห่ง ดังนี้

- โรงงานศูนย์พระประแดง มีกำลังการผลิตท่อเหล็กดำประมาณ 200,000 ตัน ต่อปี

-   โรงงานผลิตท่อชุบ ศูนย์มหาชัย 1 มีกำลังการผลิตท่อชุบสังกะสีประมาณ 50,000 ตัน ต่อปี

-   โรงงานผลิตท่อขนาดใหญ่ ศูนย์มหาชัย 2 มีกำลังการผลิตท่อขนาดใหญ่ประมาณ 100,000 ตัน
    ต่อปี

-   ศูนย์กระจายสินค้าบริเวณถนนบางนาตราดมีความสามารถในการสำรองผลิตภัณฑ์ท่อเหล็กสำหรับจำหน่ายประมาณ
    4,000 ตัน

-   ศูนย์กระจายสินค้าที่ลาดหลุมแก้วมีความสามารถในการสำรองผลิตภัณฑ์ท่อเหล็กสำหรับจำหน่ายประมาณ
    4,000 ตันเช่นกัน

2.2 การเปลี่ยนแปลงที่สำคัญในปี 2550

 ในเดือนกุมภาพันธ์ พ.ศ. 2550 บจ. มีทรัพย์ขนส่ง ได้ทำการเพิ่มทุนจดทะเบียนจาก 2 ล้านบาท เป็น 14 ล้านบาท โดยมีวัตถุประสงค์เพื่อนำไปจัดซื้อรถบรรทุกเพิ่ม โดยบจ. มีทรัพย์ขนส่งได้เพิ่มทุนจำนวน 120,000 หุ้น มูลค่าตราไว้หุ้นละ 100 บาท รวมเป็น 12,000,000 บาท ซึ่งภายหลังจากการเพิ่มทุนดังกล่าว บริษัทได้ถือหุ้นของ บจ.มีทรัพย์ขนส่ง รวม 139,958 หุ้น คิดเป็นร้อยละ 99.97% ของจำนวนหุ้นที่จำหน่ายได้แล้วทั้งหมด ซึ่งเท่ากับ 60% ของจำนวนหุ้นที่เรียกชำระแล้ว และในช่วงไตรมาสที่ 3/2550การก่อสร้างศูนย์กระจายสิ้นค้าที่ลาดหลุมแก้วได้ดำเนินการเสร็จเรียบร้อยและเปิดดำเนินการแล้ว

 ในช่วงไตรมาสที่ 3/2550 การก่อสร้างศูนย์กระจายสิ้นค้าที่ลาดหลุมแก้ว ได้ดำเนินการเสร็จเรียบร้อยและเปิดดำเนินการแล้ว โดยมีค่าใช้จ่ายในการก่อสร้าง สรุปได้ดังนี้

 อาคาร 52.64 ล้านบาท

Utility 3.80 ล้านบาท

รวม 56.44 ล้านบาท

2.3 ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายท่อเหล็กซึ่งผลิตโดยวิธีเชื่อมเหล็กแผ่นซึ่งอาศัยความต้านทานไฟฟ้า
(Electric Resistance Welded: ERW)
ในปัจจุบันบริษัทผลิตและจำหน่ายท่อเหล็กครอบคลุมมากกว่า 3,000 รายการ โดยจำแนกเป็น 2
ประเภทหลัก ได้แก่ ท่อเหล็กดำ และท่อเหล็กชุบสังกะสี
ซึ่งท่อเหล็กทั้งสองประเภทจะแบ่งออกเป็นท่อเหล็กแบบมาตรฐานซึ่งจำหน่ายภายใต้เครื่องหมายการค้า
“แปซิฟิกไพพ์” และท่อเหล็กแบบคุณภาพทั่วไปซึ่งจำหน่ายภายใต้เครื่องหมายการค้า “ทาโมเสะ”

ลักษณะนโยบายการแบ่งการดำเนินงานของ บมจ.แปซิฟิกไพพ์ และ บจ.ทาโมเสะ นั้น
มีความชัดเจนในการดำเนินงานโดย บมจ.แปซิฟิกไพพ์ จะเป็นผู้ผลิตท่อเหล็ก และบจ.ทาโมเสะ
เป็นผู้ทำหน้าที่ทางการตลาดให้กับผลิตภัณฑ์ทั้งหมดของบมจ.แปซิฟิกไพพ์
โดยบจ.ทาโมเสะเป็นผู้ติดต่อประสานงานกับลูกค้า ตั้งแต่เริ่มต้นจนจบการขาย
หน้าที่ทางการตลาดของบจ.ทาโมเสะ แบ่งได้ดังนี้

-   การจำหน่ายท่อเหล็กแบบคุณภาพมาตรฐาน บจ.ทาโมเสะ
    จะเป็นตัวแทนจำหน่ายภายใต้เครื่องหมายการค้า ‘แปซิฟิกไพพ์’ โดย บจ.ทาโมเสะ
    จะได้รับค่าตอบแทนในรูปค่าตอบแทนทางการตลาด (Commission)
    เป็นอัตราร้อยละของยอดขาย

-   การจำหน่ายท่อเหล็กแบบคุณภาพทั่วไป บจ.ทาโมเสะ จะรับซื้อท่อเหล็กจาก บมจ.แปซิฟิกไพพ์
    โดยตรงเพื่อนำไปจำหน่ายให้กับลูกค้าภายนอก ภายใต้เครื่องหมายการค้า ‘ทาโมเสะ’

อย่างไรก็ตามเนื่องจาก บจ.ทาโมเสะ มีสถานะเป็นบริษัทย่อยและทำหน้าที่การตลาดให้
บมจ.แปซิฟิกไพพ์ ดังนั้น
ในทางปฏิบัติจะมีการประสานงานในการวางแผนการผลิตและการขายอย่างใกล้ชิด โดย
บจ.ทาโมเสะ จะซื้อสินค้าจาก บมจ.แปซิฟิกไพพ์ เมื่อมีคำสั่งซื้อจากลูกค้า เพื่อมิให้บจ.ทาโมเสะ
ต้องใช้เงินทุนหมุนเวียนมากเกินความจำเป็น ทั้งนี้บริษัท มีทรัพย์ขนส่ง ซึ่งเป็นอีกหนึ่งบริษัทย่อยของ
บมจ.แปซิฟิกไพพ์ ทำหน้าที่เป็นผู้ขนส่งสินค้าสู่ลูกค้า จึงทำให้การบริการของบริษัทครบวงจร
และเมื่อรวมกับการประสานงานอย่างลงตัว บริษัทจึงไม่มีปัญหาในการขนส่งสินค้าล่าช้า

2.4 โครงสร้างรายได้

+-------------------------+------+------+------+------+------+-------+
| ประเภทของผลิตภัณฑ์         | ปี    |      | ปี    |      | ปี    |       |
|                         | 2548 |      | 2549 |      | 2550 |       |
+-------------------------+------+------+------+------+------+-------+
|                         | ล้า   | ร    | ล้า   | ร    | ล้า   | ร้อยละ |
|                         | นบาท | ้อยละ | นบาท | ้อยละ | นบาท |       |
+-------------------------+------+------+------+------+------+-------+
| รายได้จากการจำหน่ายเหล็ก   |      |      |      |      |      |       |
+-------------------------+------+------+------+------+------+-------+
|  ภายในประเทศ            | 2,45 | 7    | 2,55 | 7    | 2,99 | 84.86 |
|                         | 8.89 | 9.34 | 1.03 | 8.95 | 3.17 |       |
+-------------------------+------+------+------+------+------+-------+
|  ต่างประเทศ              | 54   | 1    | 51   | 1    | 36   | 10.36 |
|                         | 0.97 | 7.46 | 2.08 | 5.85 | 5.22 |       |
+-------------------------+------+------+------+------+------+-------+
| ราย                     | 2,99 | 9    | 3,06 | 9    | 3,35 | 95.22 |
| ได้จากการจำหน่ายท่อเหล็กรวม | 9.86 | 6.80 | 3.11 | 4.80 | 8.39 |       |
+-------------------------+------+------+------+------+------+-------+
| รายได้อื่น                 | 9    | 3.20 | 16   | 5.20 | 16   | 4.78  |
|                         | 9.13 |      | 7.99 |      | 8.61 |       |
+-------------------------+------+------+------+------+------+-------+
| รายได้รวม                | 3,09 | 10   | 3,23 | 10   | 3,52 | 1     |
|                         | 8.99 | 0.00 | 1.10 | 0.00 | 7.00 | 00.00 |
+-------------------------+------+------+------+------+------+-------+

หมายเหตุ : รายได้อื่น ได้แก่ รายได้จากการขายเศษเหล็ก รายได้จากการรับจ้างชุบสังกะสี
รายได้ดอกเบี้ย เป็นต้น

2.5 เป้าหมายการประกอบธุรกิจ

บริษัทมีเป้าหมายที่จะรักษาความเป็นผู้นำในการผลิตและจำหน่ายท่อเหล็กในประเทศ
ทั้งในด้านคุณภาพ
ความหลากหลายของผลิตภัณฑ์และความรวดเร็วในการจัดส่งสินค้าให้กับลูกค้าอย่างต่อเนื่อง
โดยให้ความสำคัญในการพัฒนาคุณภาพท่อเหล็กของบริษัทควบคู่ไปกับการพัฒนาตราสินค้า
“แปซิฟิกไพพ์” ให้เป็นที่รู้จักและยอมรับทั้งในระดับประเทศและระดับสากล ทั้งนี้
บริษัทจะมุ่งเน้นการจำหน่ายผลิตภัณฑ์ท่อเหล็กขนาดใหญ่สำหรับงานโครงสร้างมากยิ่งขึ้น
ในขณะเดียวกัน บริษัทมีแผนการพัฒนาสินค้าใหม่ๆ
เพื่อสอดคล้องกับความต้องการของผู้บริโภคที่มีเพิ่มมากขึ้น นอกจากนี้
บริษัทยังมุ่งมั่นที่จะขยายตลาดไปสู่กลุ่มลูกค้าปลายทางมากขึ้นให้ครอบคลุมกลุ่มลูกค้าทั่วประเทศโดยการพัฒนาระบบการกระจายสินค้าให้มีประสิทธิภาพ